ଚାଷୀଙ୍କର ଉନ୍ନତି ଉଦ୍ଦେଶ୍ୟରେ ସରକାର ଯୋଜନା ପରେ ଯୋଜନା କରୁଛନ୍ତି । କିନ୍ତୁ ଆନ୍ତରିକତାର ଅଭାବରୁ କେନ୍ଦୁଝର ଭଳି ଜିଲ୍ଲାରେ ଅନେକ ଯୋଜନା ବାସ୍ତବତାରେ ରୂପାନ୍ତରିତ ହେବା ପୂର୍ବରୁ ଚାଲିଯାଉଛି ଯୋଜନ ଯୋଜନ ଦୁରକୁ । ଏହି ଜିଲ୍ଲାର ଚାଷୀଙ୍କ ପାଇଁ ପାରମ୍ପରିକ ଚାଷ ହିଁ ଅଧିକ ଗୁରୁତ୍ବ ବହନ କରିଥାଏ । କିନ୍ତୁ ଏହି ପାରମ୍ପରିକ ଚାଷକୁ ନୁତନ ଜ୍ଞାନକ୘ାଶଳରେ ରୂପାନ୍ତରିତ କରି ଚାଷୀଙ୍କୁ ସ୍ବାବଲମ୍ବନଶୀଳ କରିବା ସହ ଆର୍ଥିକ ସ୍ଥିତିକୁ ସୁଦୃଢ କରିବାର ସରକାରୀ ଯୋଜନା ଏବେ ବି କାଗଜ କଲମରେ ସୀମିତ ରହିଛି । କିନ୍ତୁ ପ୍ରତିକୁଳ ପରିବେଶ ମଧ୍ୟରେ ନରସିଂହପୁର ପଂଚାୟତର ନୁଆଗାଁ ର କିଛି ବେକାର ଯୁବକ ବେସରକାରୀ ସଂସ୍ଥା ସହାୟତାରେ ନୁତନ ଜ୍ଞାନକ୘ାଶଳରେ ଚାଷକରି ନିଜ ପରିବାରକୁ ସ୍ବାବଲମ୍ବନ କରିବା ସହ ଆର୍ଥିକ ସ୍ଥିତିକୁ ସୁଦୃଢ କରିବାରେ ସଫଳ ହୋଇ ଅନ୍ୟମାନଙ୍କ ପାଇଁ ଉଦାହରଣ ସୃଷ୍ଟି କରିପାରିଛନ୍ତି ।
